
       P R I M A R U L
 Nr. 61/11017/25.03.2026
R E F E R A T   DE   A P R O B A R E
pentru modificarea Hotărârii Consiliului Local nr. 89/2025 privind aprobarea Documentației tehnico-economice, faza Proiect Tehnic, a Indicatorilor 
tehnico-economici și a Devizului general aferente obiectivului de
 investiții ” EFICIENTIZARE ENERGETICĂ A BLOCULUI 
NR. 31, ALEEA PRIVIGHETORILOR, MUNICIPIUL 
BRAD, JUDETUL HUNEDOARA”
Municipiul Brad a solicitat o finanțare nerambursabilă pentru proiectul ”EFICIENTIZARE ENERGETICĂ A BLOCULUI NR.31, ALEEA PRIVIGHETORILOR, MUNICIPIUL BRAD, JUDETUL HUNEDOARA”, SMIS 339258, în cadrul apelului de proiecte PRV/232/PRV_P3/OP2/RSO2.1/PRV_A21– municipii.

În perioada de pregătire a dosarului de finanțare, pentru acest obiectiv de investiții a fost contractată și elaborată, de către firma de arhitectură S.C. ARHISILV S.R.L., Documentația tehnico-economică, faza Proiect Tehnic. 
Prin acest proiect se urmărește: 
- reabilitarea termică a elementelor de anvelopă a clădirii; 
- îmbunătățirea/modernizarea sistemelor tehnice ale clădirii: sisteme de ventilare, reabilitarea/modernizarea/instalarea instalaţiei de distribuţie centralizată a agentului termic, reabilitarea/modernizarea instalațiilor de iluminat, înlocuirea circuitelor electrice deteriorate sau subdimensionate – pentru părțile comune, senzori de mișcare, sisteme centralizate de încălzire, etc.;
 - achiziționarea și instalarea surselor regenerabile de producere de energie, concepute și dimensionate pentru părțile comune ale clădirii, integrate cu alte tipuri de acțiuni și în procent limitat.

 - alte intervenții aferente măsurilor conexe care contribuie la implementarea proiectului, în procent limitat.
Ca urmare a finalizării etapei de evaluare tehnico-financiară, autoritatea finanțatoare a solicitat actualizarea Documentației tehnico-economice, aferentă fazei Proiect Tehnic, în concordanță cu modificările intervenite în urma solicitărilor de clarificări ADR Vest nr. 2026NOF004052/06.03.2026.

Astfel, se impune modificarea Hotărârii Consiliului Local nr. 89/2025, după cum urmează:
· modificarea art. 2, prin actualizarea Anexei nr. 2, care reflectă noii Indicatori tehnico-economici, faza Proiect Tehnic; 
· modificarea art. 3, prin actualizarea Anexei nr. 3 – Devizul general, faza Proiect Tehnic.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 89/2025 privind aprobarea Documentației tehnico-economice, faza Proiect Tehnic, a Indicatorilor tehnico-economici și a Devizului general aferente obiectivului de investiții ”EFICIENTIZARE ENERGETICĂ A BLOCULUI NR. 31, ALEEA PRIVIGHETORILOR, MUNICIPIUL BRAD, JUDETUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize precum și ale art.129 alin. (1), alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare.

